Afrikamesterskapet i fotball for kvinner 2026

**Afrikamesterskapet i fotball for kvinner 2026** (arabisk: كأس الأمم الإفريقية للسيدات 2026, fransk: *Coupe d'Afrique des nations féminine 2026*), forkortet: **WAFCON 2026**, er den 16. utgaven av det afrikanske mesterskapet i fotball for kvinner som arrangeres annethvert år av det afrikanske fotballforbundet (CAF).

Marokko arrangerer mesterskapet for tredje gang på rad. Kampene spilles på arenaer i Casablanca, Fez og Rabat fra 25. juli til 16. august 2026.

I utgangspunktet skulle tolv lag delta i turneringen men CAF valgte å utvide til 16 lag etter at kvalifiseringen var ferdigspilt. Kvalifiseringen tok sted i februar og oktober 2025. Marokko kvalifiserte seg automatisk som vertsnasjon, og Kapp Verde og Malawi kvalifiserte seg til turneringen for første gang.

Mesterskapet fungerer også som kvalifisering til VM i 2027 i Brasil, for de afrikanske lagene. De fire beste lagene kvalifiserer seg direkte til VM, mens de fire tapende lagene fra kvartfinalene, skal spille om to plasser til den interkontinentale play-offen.

Nigeria er regjerende mestre, etter at de slo Marokko 3–2 i finalen i 2024.

## Vertsnasjon

*  – Etter å ha arrangert mesterskapet i både 2022 og 2024, uttrykte Marokko et ønske om å arrangere det igjen i 2026.
*  – I november 2022 uttalte Wallace Karia, presidenten av fotballforbundet i Tanzania, at de kunne arrangere mesterskapet, og bruke arenaer i Mbeya, Arusha, Tanga, Tabora, Dodoma og Mwanza. Dette ville blitt første gang Tanzania arrangerte mesterskapet, og første gangen turneringen fant sted i Øst-Afrika.

17. oktober 2024 bekreftet CAF at Marokko ble vertsnasjon for tredje gang på rad. Dette er første gang et land arrangerer mesterskapet tre år på rad, og tredje land som arrangerer mesterskapet tre ganger totalt. De to andre er Sør-Afrika og Nigeria. 

### Forvirring rundt vertsnasjon
Bertha Peace Mabe, Sør-Afrikas viseminister for idrett, kunst og kultur kunngjorde 1. februar 2026 at de skulle arrangere mesterskapet etter at Marokko trakk seg som vertskap. To dager senere tilbakeviste imidlertid Gayton McKenzie, Sør-Afrikas minister for idrett, kunst og kultur, og uttalte at Peace Mabe hadde blitt misforstått, og at Marokko fremdeles var vertsnasjon men at Sør-Afrika var villige ta over ansvaret dersom det ble nødvendig. 

13. februar 2026 bekreftet  CAF-president Patrice Motsepe at Marokko fortsatt var vertsnasjon, fordi de andre interesserte nasjonene ønsket å endre datoene til mesterskapet, noe forbundet ikke ville.

## Kvalifisering

Totalt 38 lag (Marokko kvalifiserte seg som vertsnasjon) måtte gjennom to kvalifiseringsrunder for å avklare hvilke elleve lag som kvalifiserte seg til mesterskapet. Tsjad, som skulle delta for første gang, trakk seg før den første kvalifiseringsrunden grunnet økonomiske problemer. Kongo trakk seg også før den første kvalifiseringsrunden og begrunnet forfallet med manglende forberedelser.

Tidlig i oktober 2025, før den andre og siste kvalifiseringsrunden gikk det rykter om at turneringen skulle utvides til 16 lag, men ingen konkrete detaljer rundt en mulig utvidelse ble kjent på dette tidspunktet. 25. oktober avviste CAF påstandene, og presiserte at kvalifiseringsprosessen ville avgjøre hvilke elleve lag som skulle bli med vertene i 2026. Men påstandene om utvidelse døde ikke ut av den grunn, og 3. november 2025 offentliggjorde CAF at mesterskapet skulle utvides fra 12 til 16 nasjoner. På dette tidspunktet var kvalifiseringen ferdigspilt, og dermed ble FIFA-rankingen (per 7. august 2025) avgjørende for hvilke fire nasjoner som skulle til Marokko.

Av de 16 kvalifiserte nasjonene, hadde ni av dem spilt i 2024-utgaven. Botswana, Kongo og Tunisia klarte ikke å kvalifisere seg til 2026-utgaven etter å ha kvalifisert seg til 2024-utgaven. Kapp Verde og Malawi kvalifiserte seg til turneringen for første gang.

### Kvalifiserte lag

**Merknader**

## Arenaer
Under trekningen 15. januar 2026, ble det kjent at kampene skulle spilles på en arena Casablanca og Fez, og på to arenaer i Rabat. Både Fez stadion og de to i Rabat ble brukt under herrenes AFCON i 2025. Larbi Zaouli Stadion i Casablanca ble også brukt forrige gang Marokko arrangerte mesterskapet i 2024.

## Tropper

## Trekning
Den endelige trekningen fant sted i Rabat 15. januar 2026. De kvalifiserte lagene ble seedet inn i fire "skåler" basert på FIFA-rankingen fra 11. desember 2025 (i parantes). Vertsnasjonen Marokko fikk automatisk plass A1 .

## Gruppespill
*Alle klokkeslett er lokaltid, [[Sentraleuropeisk tid|CET]] ([[UTC+01.00]]). CAF kunngjorde kampoppsettet 15. januar 2026.*

De to beste lagene i hver gruppe går videre til kvartfinalene.

### Gruppe A


----

----

### Gruppe B


----

----

### Gruppe C


----

----

### Gruppe D



----

----

## Sluttspillet
Vinnerne av kvartfinalene vil kvalifisere seg direkte til VM i Brasil 2027, mens taperne skal spille om to tilgjengelige plasser i den interkontinentale play-offen.

### Kampoppsett




### Kvartfinaler
Vinnerne kvalifiserer seg til VM 2027.

----

----

----

### Omspillskamper
Vinnerne vil kvalifisere seg til den interkontinentale playoffen til VM 2027.

----

### Semifinaler

----

### 3. plass

### Finale

## Kvalifiserte lag til VM 2027
De fire beste lagene i turneringen vil kvalifisere seg direkte til VM 2027 i Brasil, mens to av de fire neste vil få en ny mulighet til å kvalifisere seg gjennom den interkontinentale play-offen.

## Se også
* Afrikamesterskapet i fotball 2025
* Asiamesterskapet i fotball for kvinner 2026
* VM i fotball for kvinner 2027

## Referanser


## Eksterne lenker

* Offisielt nettsted